
Diwrnod Ymchwil mewn Ysgol 
BA2
24/01/24

Rhesymwaith
Mae’r Diwrnod Ymchwil yn yr Ysgol yn rhan bwysig o’r Modwl ECAD5010C – Ymchwilio i’r Dysgu – beth, sut a pham rydw i’n addysgu?  Nod y modiwl yw datblygu sgiliau ymchwilio darpar athrawon drwy ddarparu cyfle iddynt greu holiadur a chwestiynau cyfweliad ac yna treialu’r offer ymchwilio yn yr ysgol (h.y. Ysgol PAP2). 

Rhoddir y cwestiwn ymchwil cyffredinol hyn i’r darpar athrawon, ‘Beth yw barn plant ac athrawon o Asesu ar gyfer Dysgu (AagD)?’ Ar gyfer yr aseinaid mae rhaid i’r darpar athrawon ddewis agwedd benodol o AagD (e.e. rhoi adborth, gofyn cwestiynau) ac yna dylunio, treialu a gwerthuso’n feirniadol yr offer ymchwilio. 

Cyn y Diwrnod Ymchwil yn yr Ysgol bydd y darpar athrawon wedi cynllunio eu offer ymchwilio, h.y. yr holiadur a chwestiynau cyfweld, ac wedi cwblhau ffurflen foeseg.

Yn ystod y Diwrnod Ymchwil yn yr Ysgol dylai’r darpar athrawon wneud y canlynol:

· Dosbarthu a chasglu holiadur (staff a/neu plant yr ysgol) 
· Cyfweld grwp o blant (dosbarth PAP2) a/neu staff yr ysgol

Yn dilyn y ‘Diwrnod Ymchwil yn yr Ysgol’, bydd y darpar athrawon yn gwerthuso’n feirniadol gwerth y dulliau ymchwilio hyn.  Nid y data fydd y prif ffocws, ond yn hytrach y dyluniad ymchwil, h.y. effeithiolrwydd yr offer ymchwilio.

Côd ymddygiad ac ymarfer proffesiynol  CGA
Disgwylir i bob un o’r rhanddeiliaid sy’n rhan o’r Diwrnod Ymchwil ddilyn gofynion proffesiynol athrawon Cyngor y Gweithlu Addysg.
https://www.ewc.wales/site/index.php/cy/priodoldeb-i-ymarfer/cod-ymddygiad-ac-ymarfer-proffesiynol-cga.html

Disgwylir iddynt hefyd gydymffurfio â Chanllawiau BERA Ethical Guidelines for Educational Research (2018) https://www.bera.ac.uk/publication/ethical-guidelines-for-educational-research-2018 ac Cod Ymarfer Moeseg ac Integredd Ymchwil PCYDDS
 UWTSD Research Ethics & Integrity Code of Practice 

Ffurflen Caniatâd ECAD5010C

Rhaid i ddarpar athrawon gael y caniatâd ysgrifenedig canlynol gan y pennaeth cyn treialu eu dulliau ymchwilio.

I’w gwblhau gan yr ysgol:


Rwy’n cytuno y gall ___________________________________ fel cynrychiolydd o’r Athrofa:

 -Dynnu lluniau 	                                                         (Ticiwch fel y bo’n briodol)
-Cyfweld	    
-Cymryd fideo 
-Arsylwi
-Dyfynnu dogfennau polisi’r ysgol
-Recordio 		    
-Cynnal holiaduron	                                                
Enw’r Pennaeth________________________ Llofnod_______________________

Enw’r ysgol_____________________________


I’w gwblhau gan y darpar athro/awes:

Os caf i ganiatâd o’r fath, cytunaf i gadw at y foeseg sydd wedi’i hymgorffori yng Nghod Ymarfer CGA a Chanllawiau Moeseg BERA (2018) ac ni fyddaf yn dosbarthu unrhyw ddeunydd o'r fath i gynulleidfaoedd y tu hwnt i awdurdodau’r Brifysgol heb eu caniatâd.  

Enw’r darpar athrawes/athro:                                                   Llofnod:

Cyfeiriad e-bost PCYDDS:

Rhaglen (BA Addysg Gynradd SAC):     

Dyddiad:


Llythyr i’r ysgol i’w ddosbarthu i rieni/gwarcheidwaid 

Ymchwil yn y dosbarth gyda darpar athrawon 


Moeseg Ymchwil
Efallai y bydd gofyn i ddarpar athrawon ymgymryd ag ymchwil ar raddfa fach yn yr ystafell ddosbarth er mwyn cwblhau aseiniadau.

Dylai'r llythyr canlynol gael ei hysbysu i rieni / gwarcheidwaid fel y caniateir caniatâd gwybodus neu gais i dynnu'n ôl o'r ymchwil sy'n cael ei wneud.



Mae’r ysgol hon yn bartner gyda’r bartneriaeth dysgu proffesiynol sy’n rhan o’r Athrofa ym Mhrifysgol Cymru Y Drindod Dewi Sant yng Nghaerfyrddin ac Abertawe. Mae’r ysgol hon yn cynnig lleoliadau i fyfyrwyr sy’n dysgu bod yn athrawon. Pan fydd athrawon dan hyfforddiant yn gweithio yn yr ysgol maent bob amser dan oruchwyliaeth yr athro dosbarth. Pwrpas y llythyr hwn yw eich hysbysu y bydd yn ofynnol i athrawon dan hyfforddiant, fel rhan o’u hasesiad yn y Brifysgol, werthuso arfer yn y dosbarth. Weithiau bydd hyn ar ffurf gwerthusiad neu asesiad ysgrifenedig o waith plentyn a gall hefyd olygu gofyn i staff a phlant am eu safbwyntiau. Nid yw’r gweithgaredd hwn yn wahanol i arfer dosbarth arferol. 

Os hoffech ragor o wybodaeth am y gwaith sy’n mynd ymlaen yn nosbarth eich plentyn, mae croeso i chi ofyn i’r athro dosbarth. Yn dilyn y drafodaeth hon, os penderfynwch nad ydych am i’ch plentyn gymryd rhan mewn unrhyw werthusiad dosbarth a gynhelir gan athrawon dan hyfforddiant, yna rhowch wybod i’r athro dosbarth. 

Os hoffech ragor o wybodaeth am addysg gychwynnol a hyfforddiant athrawon newydd cysylltwch â’r Swyddfa Bartneriaeth trwy uwch weinyddwr y Ganolfan , Christine Rees.
Diolch am roi o’ch amser i ddarllen y wybodaeth hon.

